Kočenje zračnom kočnicom

Obrada novog gradiva; 3.4.2020.

**Kočnice na vozilima** - 41

Naučiti i odgovoriti na pitanja za ponavljanje.


Na svakom željezničkom vozilu na glavni su vod spojeni pomoćni spremnici i rasporednici, a na njih kočni cilindri. U vrijeme vožnje bez kočenja u glavnom vodu i pomoćnim spremnicima vlada isti povećani tlak, a u kočnim cilindrima nema povećanog tlaka.

Kočenje se ostvaruje tako da strojovođa pomoću ručice na kočniku ispušta zrak iz glavnog voda u atmosferu. Pad tlaka u glavnom vodu registriraju rasporednici te iz pomoćnih

spremnika propuštaju stlačeni zrak u kočne cilindre. Njihovi klipovi djeluju pomoću kočnog polužja na izvršne dijelove kočnog sustava, koji ostvaruju kočenje u neposrednom dodiru s kotačima ili kočnim pločama.

Izvršni dio može biti papučna kočnica i pločasta kočnica.

***Papučna kočnica***pritišće svojim kočnim umetcima od lijevanog željeza ili kompozitnih materijala na obod kotača i trenjem stvara kočnu silu (slika). Upotrebljava se na vozilima namijenjenima teretnom i putničkom prometu.



**Kočenje papučnom kočnicom. *1* ručna kočnica, *2* cilindar**

**zračne kočnice, *3* kočno polužje, *4* obloga papučne kočnice**

***Pločasta kočnica***koči svojim oblogama, kojima pritišće na ploče učvršćene na osovinu kotača ili postavljene uz ploču kotača. Uobičajena je izvedba s dva diska po osovini, a može ih biti i četiri. Pločasta kočnica najviše se upotrebljava na vagonima, lokomotivama i motornim vlakovima predviđenim za veće brzine.

Ponavljanje

1. Kako se ostvaruje kočenje?
2. Kako „radi“ papučna kočnica?
3. Opisati pločastu kočnicu.